**Ministru kabineta rīkojuma projekta**

**„Par kuģu P-02 un P-03 atsavināšanu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Aizsardzības ministrija (AM) ir nolēmusi nodot atsavināšanai Nacionālo bruņoto spēku (NBS) Jūras spēku flotiles kuģus P-02 “Lode” un P-03 “Linga”, kas ir morāli un fiziski novecojuši, to uzturēšana nav rentabla, un tie nav nepieciešami turpmāko NBS funkciju veikšanai. |
|  2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. |  AM ir izstrādājusi Ministru kabineta (MK) rīkojuma projektu „Par kuģu P-02 un P-03 atsavināšanu” un ierosina kuģus nodot pārstrādei.MK rīkojuma projekts „Par kuģu P-02 un P-03 atsavināšanu” izstrādāts saskaņā ar Publiskas personas mantas atsavināšanas likuma 2.panta ceturto daļu, kas nosaka, ka kuģu atsavināšanai piemērojami šā likuma nosacījumi par nekustamā īpašuma atsavināšanu, 4.panta pirmo un otro daļu, kas nosaka, ka valsts mantas atsavināšanu var ierosināt, ja tā nav nepieciešama attiecīgajai iestādei funkciju nodrošināšanai, un ka mantas atsavināšanu var ierosināt iestādes vadītājs, 5.pantu, kas nosaka, ka atļauju atsavināt valsts nekustamo īpašumu dod MK, 8.panta pirmo daļu un 9.panta pirmo daļu, kas nosaka, ka atsavināšanai paredzētā valsts nekustamā īpašuma novērtēšanu un atsavināšanu organizē valsts akciju sabiedrība „Valsts nekustamie īpašumi”.Saskaņā ar NBS Nodrošinājuma pavēlniecības 1.reģionālā nodrošinājuma centra sniegto informāciju 2014.gada 14.februāra vēstulē Nr.07.1-165 „Par kuģu bilanci” kuģa P-02 atlikusī bilances vērtība uz 2014.gada 1.februāri ir 512,90 *euro*, bet kuģa P-03 – 3418,45 *euro.*Uz kuģiem P-02 un P-03 nav ieroču vai bīstamo atkritumu/ķīmisko vielu. No kuģiem ir izsūknēta degviela un eļļa tik, cik to pieļauj kuģu konstrukcija.Kuģi P-02 un P-03 ir izslēgti no NBS Jūras spēku flotiles kuģu reģistra un atrodas Rīgā, Daugavgrīvas piestātnē Birzes ielā 1c.Saskaņā ar Publiskas personas mantas atsavināšanas likuma 9.panta pirmo daļu valsts nekustamā īpašuma atsavināšanu organizē valsts akciju sabiedrība "Valsts nekustamie īpašumi". Savukārt kuģu atsavināšana notiek, piemērojot Publiskas personas mantas atsavināšanas likuma nosacījumus par nekustamā īpašuma atsavināšanu. Līdz ar to NBS kuģu atsavināšanu un pārdošanu izsolē veiks valsts akciju sabiedrība "Valsts nekustamie īpašumi".Papildus izsolē ir jāiekļauj nosacījums, ka nākamais īpašnieks veic atsavināmo kuģu transportēšanu, attīrīšanu un atsārņošanu pirms demontāžas un demontāžu drošā un videi nekaitīgā veidā. |
| 3. | Projekta izstrādē iesaistītās institūcijas |  AM un NBS  |
| 4. | Cita informācija |  Nav |
|  |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  NBS un VAS „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. |  Saistībā ar rīkojuma projekta izpildi jaunas institūcijas netiek radītas, un tas neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros ar tām pieejamiem cilvēkresursiem. |
| 3. | Cita informācija |  Nav |

Anotācijas II, III, IV, V un VI sadaļa – projekts šīs jomas neskar.

Aizsardzības ministrs R.Vējonis

Vīza: valsts sekretārs J.Sārts

09.04.2014 10:32

469

Agris Sprancmanis

tālr: 67335035, fakss: 67229150,

epasta adrese: agris.sprancmanis@mod.gov.lv